Z Á P I S N I C A č. 12

**z 12. riadneho zasadnutia Obecného zastupiteľstva obce Perín – Chym , dňa 25. 10. 2016**

**Prítomní :** podľa prezenčnej listiny

**Za overovateľov zápisnice:** Ladislav Urbán, Bartolomej Damko

**Návrhová komisia:** Ing. Roland Vinter, Gabriel Vinter

**Zapísala :** Ing. M. Štefánová

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce
3. Projekt cyklotrasy
4. Rôzne (interpelácie poslancov, žiadosti občanov)
5. Diskusia
6. Záver

**K bodu č.1 :**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci prítomní poslanci súhlasili. Starosta navrhol overovateľov a zapisovateľku zápisnice, ktorí boli schválení.

**K bodu č.2 :**

Starosta obce informoval prítomných o činnosti v obci od posledného zasadnutia OZ:

* uzavretie zmluvy s audítorkou Ing. Polončákovou, ktorá začala v spolupráci s účtovníčkou vykonávať svoju činnosť,
* spor s hlavným kontrolórom obce ešte stále nie je uzavretý
* neustále sťažnosti na verejný rozhlas, na ktorý už skončila záručná doba, väčšina porúch je spôsobená hmyzom a náklady na opravu sú vysoké (455,71 € a 321,49 € za 2 mesiace)
* opravu verejného osvetlenia vykonáva pán Bartolomej Kiss, ktorý promptne realizuje servis neónov za cenu 6€/kus,
* najbližšie akcie sú: MŠ v spolupráci so ZŠ organizujú vyrezávanie tekvičiek a následne

lampiónový sprievod, ktoré sa uskutočnia 27.10.2016 a 06.11.2016 bude deň seniorov,

* problém je zo smetím, ľudia sú nedisciplinovaní – neporiadok na zbernom dvore a pri kontajneroch na sklo v centre Perína, nakoľko ľudia zmiešali odpad v jednotlivých kontajneroch na zbernom dvore, odvoz odpadu bude v rámci veľkokapacitného odpadu a teda veľkokapacitné kontajnery, ktoré sú pravidelne na jar a na jeseň pristavené v obci tohto roku budú obmedzené,
* riešime požiadavky výrubu stromov,
* pokračuje rekonštrukcia salónika v budove OcÚ,
* boli veľké úniky vody, nakoľko pretlakové ventily sú nefunkčné,
* spustila sa nová kotolňa v MŠ – projekt bol prefinancovaný.

Pán starosta dal hlasovať.

**K bodu č. 3**

Obec dostala ponuku od Hidasnémeti na vytvorenie zelenej cesty, ktorá má slúžiť na turistické účely - prepojenie obci Hidasnémeti , Perín-Chym, Kechenc, Abaújvár a Telkibánya. Ide o projekt v rámci programu spolupráce „INTERREG V-A Slovenská republika – Maďarsko. Prebehlo niekoľko stretnutí a rokovaní. Projekčná kancelária CEVING vypracovala návrh projektu, ktorý zahŕňa zelenú cestu od Hidasnémeti cez Perín po Kechnec. Žiadosť je potrebné podať do konca októbra. Prebehla diskusia a pristúpilo sa k hlasovaniu.

**K bodu č.4**

Bola prejednaná písomná výzva Okresného úradu Košice-okolie, katastrálneho odboru, vo veci začatia konania o príslušnosti nehnuteľností nachádzajúcich sa v časti Gomboš k územiu obce Perín-Chym a k.ú. Perín resp. obce Veľká Ida a jej k.ú.. Hlasovalo sa.

**K bodu č. 5**

V diskusii sa rokovalo na tému „zelená cesta“.

**K bodu č. 6**

Pán starosta sa poďakoval všetkým prítomným za účasť a ukončil zasadnutie OZ.

.............................. ................................... ..............................................

Ladislav Urbán Bartolomej Damko MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 12. riadneho zasadnutia Obecného zastupiteľstva obce Perín – Chym , dňa 25.10.2016**

**UZNESENIE č. 95**

Obecné zastupiteľstvo v Períne – Chyme **b e r i e na vedomie**  informáciu starostu za uplynulé obdobie od posledného zasadnutia OZ.

Hlasovanie : za: 6 , proti : 0 , zdržali sa: 0

**UZNESENIE č. 96**

Obecné zastupiteľstvo v Períne – Chyme **:**

1. **s c h v a ľ u j e** predloženie žiadosti č. SKHU/1601 na základe výzvy o nenávratný finančný príspevok, v rámci programu spolupráce „INTERREG V-A Slovenská republika – Maďarsko“,
2. **s c h v a ľ u j e** cieľ projektu ABA GREENWAY – „GREEN EXPERIENCE“, ktorým je vybudovanie cezhraničnej zelenej cesty Hidasnémeti – Perín-Chym – Kechnec-Abaujvár – Telkibánya,
3. **s c h v a ľ u j e** celkovú cenu projektu vo výške 3 mil. Eur s 5% spoluúčasťou obce z rozpočtu prislúchajúceho na obec Perín-Chym
4. **s c h v a ľ u j e** dĺžku realizácie 36 mesiacov
5. **s c h v a ľ u j e** za spolupracujúcich partnerov nižšie uvedené obce

Maďarsko:

Obec Abaujvár (3898 Abaújvár, Petőfi út 4.)

Obec Hidasnémeti (3876 Hidasnémeti, Petőfi út 11.)

Obec Telkibánya (3896 Telkibánya, Nagy út 2.)

Vedúcim partnerom v Maďarsku je Obec Hidasnémeti.

Slovenská republika:

Obec Kechnec (044 58 Kechnec 19), ktorá je vedúcim partnerom na Slovensku.

Hlavným príjemcom projektu je obec Hidasnémeti.

1. **p o v e r u j e** starostu obce podpísaním dohody o partnerskej spolupráci so schválenými partnermi.

Hlasovanie : za: 6 , proti : 0 , zdržali sa: 0

**UZNESENIE č. 97**

Obecné zastupiteľstvo v Períne – Chyme **z a s t á v a  n á z o r**, že súčasný právny stav vo veci katastrálnej hranice medzi obcami Perín-Chym a Veľká Ida je zákonný a preto s nezákonným vyčlenením nehnuteľností nachádzajúcich sa v časti Gomboš z  katastrálneho územia Perín a jeho pričlenením ku katastrálnemu územiu Veľká Ida **nesúhlasí.**

Hlasovanie : za: 6 , proti : 0 , zdržali sa: 0